ming030890/wiki-yue-high-quality huggingface dataset:
愛是永恆

《愛是永恆》係出自香港歌手張學友《不老的傳說》唱碟入面嘅一首冠軍單曲，係音樂劇《雪狼湖》嘅閉幕曲，寶麗金唱片公司喺1997年1月發行。歌曲亦收錄喺同年推出嘅唱片《不老的傳說》中，亦灌錄國語版本；國語版就由林明陽同張學友一齊填詞，亦作為1997年《雪狼湖》音樂劇的國語版閉幕曲。《愛是永恆》一度成為鐵達時廣告歌曲。

介紹
《愛是永恆》由星加坡音樂家Dick Lee作曲，香港填詞人林振強填詞，係1997年公演音樂劇《雪狼湖》嘅閉幕曲，首歌第一次出現喺《雪狼湖》入面係第一幕嘅高潮處部份，當男主角胡狼向女主角寧靜雪喺湖中嘅小艇上表白時所唱出。
《愛是永恆》係音樂劇《雪狼湖》最熟嘅其中一個單曲，亦被很多人認為係《雪狼湖》嘅主題曲，自1997年公開推出後，成為粵語流行音樂嘅經典曲目之一，曾被幾位出名歌手翻唱，其中最熟係2004年杜麗莎喺無綫電視節目入面翻唱，亦被張學友認為係最好嘅翻唱。張學友曾幾次喺大型表演入面選唱《愛是永恆》，包括大型個人演唱會同一啲重要嘅慈善表演。
《愛是永恆》多次被香港廣告商選定做廣告背景音樂，喺2003年嘅電影《金雞2》，2010年嘅電影《72家租客》（同模仿佢嘅唱腔王祖藍）入面，張學友亦有唱出《愛是永恆》。佢都喺2011年鄧光榮嘅喪禮唱呢隻歌。

雪狼湖
喺音樂劇《雪狼湖》，《愛是永恆》係唱出頻率最高嘅歌曲之一；亦被當做整劇嘅閉幕曲。《愛是永恆》第一次由男主角胡狼喺第一幕入面同寧靜雪喺湖入面划船時唱；之後喺第二幕嘅尾聲，胡狼抱住寧靜雪嘅屍體沉湖後，再次由全體演員唱出。但係，喺學友光年世界巡迴演唱會，首歌就係改版《雪狼湖》嘅揭幕曲。

亞視永恆
《亞視永恆》係2015年二次創作歌曲，改編自張學友嘅《愛是永恆》，諷刺亞洲電視陷入行政混亂同節目質素下降之外仲未執，流出過多個唔同版本。2015年6月開始，香港網絡媒體毛記電視嘅音樂節目《勁曲金曲》開播，《亞視永恆》開始時成日出現喺《勁曲金曲》金榜入面，喺2016年2月1號之前一直冇落過榜。歌詞每次都唔同，當中「亞視會，永遠都存在」就出現過幾次。2015年8月23號，河國榮以岩布仙尼嘅裝束，出席假借何韻詩演唱會場地嘅「勁曲金曲優秀選」，現場演唱得獎歌曲《亞視永恆》。由於《亞視永恆》雖然長期喺「勁曲金曲」金榜之上，但都從未做過過冠軍歌。《亞視永恆》喺2016年1月嘅《第一屆十大勁曲金曲分獎典禮》仲攞到「曲金曲獎」嘅殊榮。
俠盜風流

《俠盜風流》係1979年麗的電視武俠劇，全劇共8集。1979年9月1號首播，逢星期六播出。由徐克同麥當雄監製。

更名
本劇原名《盜帥留香》，但由於同同期嘅無綫電視劇集《楚留香》（鄭少秋、趙雅芝、汪明荃主演）產生版權糾紛，播出前被迫改名。而且，劇中人物嘅名、稱呼等全部進行配音更改。例如劇中「楚留香」三字被隱去，只以「盜帥」稱呼主角。

播出安排
本劇播出時間係1979年9月1號，比無綫電視嘅《楚留香》（1979年9月3號播出）播出時間早，但安排喺星期六播出，避免同《楚留香》正面對決。
如此安排據傳目的喺：1979年《天蠶變》一劇，促使無綫電視腰斬單元節目，急召鄭少秋等人拍攝《楚留香》，威脅到《天蠶變》嘅收視率。同時，麗的電視一方隨即反應，麥當雄抽調潘志文等人拍攝同樣講述楚留香故事嘅《俠盜風流》，以削弱《楚留香》收視率，從而保障《天蠶變》嘅收視率。
伯希和

伯希和（粵拼：baak3 hei1 wo4；法文：Paul Pelliot；1878年5月28號—1945年10月26號）係法國漢學家，亦係中亞探險家，佢收集咗好多文物，將佢哋運去法國，當中最有名嘅係敦煌文獻。最初佢跟住外國使節團入來，從而開始研究中國。佢精通13種語文。伯希和淨單係探查過中亞一次，但就帶來咗好多文物。

初期嘅活躍
伯希和出生喺巴黎，佢係法蘭西公學院嘅東方學者薛旺·李維（法文：Sylvain Lévi）同沙畹嘅弟子，喺佢哋之下學嘢。之後伯希和去喺法屬印支河內嘅法國遠東學院做嘢，嗰陣時爲咗學院圖書館嘅藏書收集，要購入啲漢籍，1900年派遣佢去北京。喺佢訪問北京期間，發生咗義和團運動，包圍咗北京嘅外國使館區，因而拘禁其中。喺包圍戰期間，伯希和脫出過兩次，一次搶低咗敵軍嘅軍旗，另一次爲圍困嘅人攞新鮮生果。因爲佢嘅勇猛，佢攞到咗法國榮譽軍團勳章。之後，22歲時佢又返到河內，做咗遠東學院嘅漢學教授，之後歷任過法國啲大學嘅教授。

中亞探險
伯希和嘅探險團喺1906年6月17號離開巴黎，向中亞探險。佢嘅隊員有軍醫路易·韋楊（Louis Vaillant）博士、攝影師沙勒·努兀（Charles Nouette）。呢三人經由鐵道，從莫斯科移動到塔什干，入到中屬突厥斯坦地域，1906年8月尾時探險隊到咗喀什，同俄國總督一齊住，停留喺俄國總領事館。伯希和流暢嘅中文驚豔咗當地嘅中國官僚，佢嘅努力好快就見到成果：攞到重要嘅協助同資源，爲探險準備攞到各類便利。
探險隊離開喀什，停泊嘅第一站係圖木舒克，從呢度入到庫車。喺庫車嗰度發現咗多份文書，係用好似婆羅米字嘅文字（後來稱呼做吐火羅文字）寫嘅失傳語言（之後，確認佢係吐火羅文嘅乙種方言龜茲話）。呢啲文書之後畀伯希和嘅老師薛旺·李維（法文：Sylvain Lévi）解讀出來。
離開咗庫車，伯希和去咗烏魯木齊，喺嗰度探險隊遇到咗瀾國公（中文：載瀾）。瀾國公同佢嘅兄弟都係義和團嘅首魁，所以處於終身流配嘅狀態。伯希和喺佢度見到咗敦煌出土嘅《法華經》古寫本，於是趕赴敦煌。伯希和探險隊最後停腳嘅地方就喺敦煌，就喺嗰度伯希和掙得佢嘅名聲，喺1908年2月12號到達。
喺敦煌伯希和對王圓籙嘅藏經洞有所聞，於是接近佢度。英國探險家斯坦因喺上年1907年訪問過敦煌莫高窟，搦走七千份古文書，流出咗消息，淨低嘅文書仲好多，有份量龐大嘅古書籍同各種版本，以及好多藝術作品。伯希和同看守莫高窟嘅王道士交涉，允許咗佢入藏經洞。喺呢度伯希和流暢嘅中文又再次有用，就好似喺喀什時噉發揮實力。
伯希和用咗三個禮拜去調查藏經洞嘅古文書版本，分析後選出最有價值嘅文書數千卷，就買賣事宜同王圓籙交涉，說服咗佢。王圓籙計劃再建莫高窟，個預算有必要，於是承諾用500兩（約90英鎊）賣出呢個莫大嘅份量。因爲斯坦因唔識中文，佢帶趄歸嘅文書有好多係冇價值嘅嘢，而伯希和通曉包含中文在內嘅13國語種，選出嘅文書冚唪唥都係絕品。當中包含有新發現嘅新羅僧人慧超嘅《往五天竺國傳》。

之後
伯希和一行人喺1909年10月24號返到巴黎，意外噉畀老師沙畹等班遠東學院嘅同僚激烈噉非難，起訴伯希和佢哋浪費公幣而帶返來啲僞造文書，話佢哋有醜惡嘅陰謀。佢哋認爲斯坦因帶走敦煌文書去後，已經乜嘢都冇淨。不過結果喺1912年斯坦因出版咗探險旅行記，公佈話喺敦煌仲有大量文書淨低，對伯希和嘅懷疑先至一天光曬，認證咗佢無罪。
之後，佢發表咗《敦煌千佛洞》等好多研究書，對東方研究有好大影響，喺第一次世界大戰時佢作爲法國武官駐留喺北京，喺1945年因癌症喺巴黎死去。有人評價話「若果冇咗伯希和，漢學會變成孤兒」，公認係漢學嘅偉大學者。巴黎嘅吉美美術館（法文：Musée national des arts asiatiques - Guimet）有個畫廊用伯希和起名，佢所寫嘅好多文書都保存喺法國國立圖書館。

意義
伯希和發掘出慧超嘅《往五天竺國傳》係佢嘅核心貢獻，另外佢又翻譯咗周達觀嘅《真臘風土記》入西洋，對吳哥遺蹟嘅復原有莫大嘅貢獻。
竹脇無我

竹脇無我（日文：竹脇無我(Takewaki Muga)，1944年2月17號—2011年8月21號）係日本播音員，竹脇昌作第三個仔，千葉縣我孫子市人，曾經拍過《柔道龍虎榜》而出名。2011年8月21號因患咗腦出血死咗，終年67歲。
娜塔麗亞奧斯波娃

娜塔麗亞彼卓芙娜奧斯波娃（俄文：Ната́лья Петро́вна О́сипова，1986年5月18號—）係俄羅斯女芭蕾舞蹈員。而家係皇家芭蕾舞團首席。

早年
奧斯波娃喺莫斯科出世，9歲開始正式芭蕾舞訓練。1996年至2004年喺莫斯科國立編舞學院深造。

職業生涯
18歲果年奧斯波娃加入莫斯科大劇院芭蕾舞團，成為群舞演員，2005年出演唐吉軻德獲得好評。2006年獲晉升為獨舞。2007年被美國《舞蹈》雜誌選為頭廿五值得觀察新星。最終係2010年佢成為大劇院嘅首席，但2011年就因要「尋求藝術自由」而辭職。
之後佢加入美國芭蕾舞劇院，成為係紐約大都會歌劇院演出嘅客席明星。 2011年12月轉投聖彼得堡米哈大公劇院。
2013年4月8號，奧斯波娃宣布加入英國皇家芭蕾舞團，擔任首席，認為舞團可以為佢帶嚟更廣闊多元嘅劇目。同年11月佢首次以首席登台皇家芭蕾，同卡洛斯阿哥斯達拍檔出演《羅密歐與茱麗葉》。之後嘅《胡桃夾子》同《吉賽兒》，佢嘅搭檔分別係阿哥斯達同費達歷高博耐利。
2019年，跟隨佢舞季工作嘅紀錄片《自然力度》上映，導演係英國著名嘅 Gerald Fox。 其後佢更加重返紐約，同大衛海伯格，再次演出《吉賽兒》。

私人生活
奧斯波娃曾經同多名舞蹈明星傳出戀情，包括喺莫斯科大劇院嘅長期拍檔伊萬瓦西列夫同皇家芭蕾另一位前首席瑟基普隆尼。2019年，傳出佢同美國編舞家Jason Kittelberger 訂婚。
孟浩然

孟浩然（689年—740年），名浩，字浩然，號孟山人，以字行，大唐襄州（今湖北襄陽）人，又稱孟襄陽，係盛唐時期詩人，屬於山水田園派。孟浩然後生時曾遊歷四方，所以後人稱佢做孟鹿門、鹿門處士，同王維並稱為王孟。

生平
唐玄宗在位時嘅開元十五年（727年）冬天，孟浩然去長安想搵官做，第二年應考進士失敗咗。王維曾經向唐玄宗推薦孟浩然，點知孟浩然嘅一句詩《不才明主棄》，搞到唐玄宗好唔高興，失去咗喺朝廷做官嘅機會。
開元十七年（729年）孟浩然漫遊吳越。開元二十年（732年）返到襄陽。
開元二十二年（734年）孟浩然又再去長安。韓朝宗好欣賞孟浩然，於是邀請佢參加飲宴，並且向朝廷推薦佢，點知孟浩然因為同朋友飲酒而錯過咗同韓朝宗嘅約定。
開元二十三年（735年）孟浩然遊蜀。
開元二十五年（737年），張九齡做荊州長史，招孟浩然做幕府。無幾耐，孟浩然返去老家。開元二十八年（740年），王昌齡遊襄陽，探訪孟浩然，兩個人見面好開心。咁啱孟浩然病疹發背，本來就快好返，但係因為佢縱情飲酒，食鮮疾發逝世。

著作
孟浩然嘅詩歌絕大部分都係五言律詩，題材大多關於山水田園和隱逸、旅行等內容。佢同王維、李白、張九齡好老友，繼陶淵明、謝靈運、謝朓之後，開盛唐山水詩嘅先聲。出名嘅詩作有《秋登萬山寄張五》、《過故人莊》、《春曉》等篇。
孟浩然嘅詩同王維齊名，並稱「王孟」。依家通行嘅《孟浩然集》收詩263首，但其中有其他人嘅作品。

評價
李白對孟浩然極為崇拜，曾經作過幾首詩送畀大自己十二歲嘅孟浩然，最著名嘅一首係《贈孟浩然》：「吾愛孟夫子，風流天下聞。紅顏棄軒冕，白首臥松雲。醉月頻中聖，迷花不事君。高山安可仰，徒此揖清芬。」

墓葬
孟浩然墓喺湖北襄陽城東風林南麓。
查全性

查全性（1925年4月11號—2019年8月1號）係中國一位電化學家，做過中國科學院院士。

生平
查全性於1925年喺江蘇省南京出世，祖籍安徽涇縣，1950年畢業於武漢大學化學系。1957年至1959年間前往莫斯科國立大學進修，師從電化學家亞歷山大·弗魯姆金（Alexander Frumkin）。返國之後一直任教於武漢大學化學系，長期從事電極過程動力學嘅研究。
1977年8月應邀出席喺人民大會堂召開嘅科教座談會，會上佢首先提出應該恢復高考，並為鄧小平拍板決定。
1978年被評為教授，1979年出任化學系系主任。1980年當選中國科學院化學部學部委員（院士）。1987年獲國家自然科學三等獎。2011年獲中國化學會電化學委員會最高學術獎勵第一屆中國電化學成就獎。
佢亦曾經擔任中國化學會常務理事，國務院學位委員會學科評議組成員，《化學學報》、《高等化學學報》同《物理化學學報》等學術期刊編委等職。
2019年8月1號早上5點08分，查全性因病於武漢大學人民醫院逝世，享年94歲。

家庭
阿爸係中國著名物理學家查謙。
茜拉

茜拉（粵拼：sai1 laai1；英文：Shila Amzah；爪夷文：نورشهيلا بنت أمير عامزه‎；1990年8月13號—）係馬來西亞女歌手，Shilala (HK) Limited簽約藝人。阿爸係馬來西亞歌星ND Lala。經紀人王炳智係前馬來西亞音樂協會總秘書長。喺2007年，佢參加《One in a Million（英文：One in a Million (Malaysian TV series)）》第二季嘅節目，攞咗亞軍。第二年，佢贏咗《亞洲新人歌手大賽（英文：Asia New Singer Competition）》冠軍。佢都拍過洛克王國魔法學院之神秘樂章嘅電視劇。
2012年喺東方衛視《聲動亞洲》嘅亞洲區總決賽入面，佢憑住獨特嘅個人魅力同大氣穩定嘅發揮，捧起標誌住最高榮譽嘅至尊之星獎杯。

簡歷
茜拉承認喺當初進入演藝圈時對攝影機產生恐懼同抗拒，令佢喺成為演員路上遇到挫折。
佢阿爸係Amir Amzah（藝名ND Lala），係1980年代馬來西亞嘅熱門歌手，有「馬來西亞張學友」嘅稱號。喺屋企兄弟姊妹中排行最大，有2個細佬同一個妹。同馬來西亞演員巴希爾曾經短暫交往1年。
佢8歲開始練歌，但嗰時啲唱片公司唔想承受將細路捧成明星嘅任何風險。所以，佢阿爸出錢幫佢出咗一張唱片。呢張唱片令有啲唱片公司老闆大開眼界，願意畀佢機會。最終，佢同百代唱片簽訂合約，做咗歌手。截至2014年，佢嘅歌多數係馬來語，剩係得一首國語單曲，曾經係YouTube網絡歌手。
2014年2月，加盟湖南衛視《我是歌手》第二季、為第三位補位歌手，之後喺突圍賽演唱《Rolling In The Deep》以第一名突圍成功，喺4月4號總決賽未能晉級為「終極歌王候選人」。3月8號，佢同偶像王力宏透露經常坐馬來西亞航空370號班機。喺事故發生後，佢以素描方式聲援同祝福航班失蹤人員。4月26號，佢喺《快樂大本營》補唱《青藏高原》，因為喺突圍賽臨時改歌，冇演唱到。
2015年4月，佢嘅普通話能力已可以應付媒體訪問。佢透露會喺年底喺香港開演唱會，進入香港樂壇，但因為曲風相似，所以唔會邀請鄧紫棋同台表演。10月30號，佢喺香港灣仔會議展覽中心舉行《茜拉真·炫色演唱會》，係佢首次喺香港舉行演唱會。

《我是歌手》第二季
2014年2月，加盟湖南衛視《我是歌手》第二季、為第三位補位歌手，之後喺突圍賽演唱《Rolling in the Deep》以第一名突圍成功，喺4月4號總決賽未能晉級為「終極歌王候選人」。
詹瑞文

詹瑞文（Jim Chim Sui-man，1965年5月6號—），又名詹昊宸，係香港舞台劇、電影創作人兼演員。1990年畢業於香港演藝學院戲劇學院，隨後獲英國形體劇場導演David Glass賞識，參與英國巡迴演出及研習現代默劇。翌年跟隨大師級表演導師Philippe Gaulier及Monika Pagneux研習演技及形體訓練。1993年返香港創辦劇場組合劇團同埋PIP藝術學校，演過多套劇目同埋電影，贏得多個獎。代表作舞台劇《男人之虎》曾經演出128場，有9萬人次觀眾睇過，係香港紀錄。2008年改組劇場組合，成立PIP文化產業，唔使香港當局資助。
郭穎東

郭穎東（Rex Kwok，1980年7月31號—）係香港男演員，喺香港演藝學院戲劇學院畢業，主修表演，畢業後參演過唔少舞台劇，不過佢最出名嘅演出，係幫安信信貸拍廣告飾演「安信兄弟」。佢亦做過香港電視網絡藝員。佢喺2018年接拍viuTV劇集《Plan B》。
梁文賢

梁文賢（Godric Leung，1995年—）係香港男藝人，2019年ViuTV選秀節目《全民造星II》入圍40強後止步。
周慧賢

周慧賢（英文：Aqua Chow Wai-Jin，1999年6月11號—2022年6月29號）本職係瑜珈教練，亦喺網紅。佢喺香港疑遭到前男友殺害而轟動各界，甚至上外國新聞。

簡介
Aqua Chow佢生前個Instagram有超過五萬個追蹤者。佢表示過嘅生活同埋工作主要圍繞瑜伽，經常分享佢自己嘅瑜伽姿勢同生活相片。

遭殺害案情
佢係香港2022年卷入一單兇殺案，即「周慧賢兇殺案」。網紅瑜珈女教練周慧賢被發現伏屍喺尖沙咀香港麗思卡爾頓酒店一間房嘅浴缸，疑畀兇手斬傷後放入浴缸放血。
周慧賢原定2022年6月30號凌晨搭飛機去美國進修，但29號下晝後就再無露面，屋企人喺30號下晝報警，並喺網上廣發尋人啟事。
由於周慧賢喺深水埗愛海頌住所嘅大廈閉路電視影到佢前男友28歲男子勞浚銘（Alex Lo）出現過，警方向勞了解過，對方初頭話唔知情。但係同日挨晚，勞由律師陪同到黃大仙警署自首，交出一張酒店鎖匙咭後保持緘默。警方夜晚根據線索搵到兇案現場，最終搵到一具女屍，經調查後確認係失蹤嘅周慧賢，懷疑被斬傷後再放入浴缸度放血。
案件遭到網上熱論，有人將疑似涉案人公開起底。事件中有市民對香港警察嘅迅速行動表示讚賞，展現高效執法。亦有言論指出，特區政府喺處理家庭暴力同情感糾紛方面嘅預防措施唔夠，認為可以加強對呢類案件嘅預防同干預措施，以避免同類悲劇再次發生。政府回應時強調，佢哋會繼續努力「優化」相關措施，並呼籲市民喺遇到類似情況要即時報警，以便警方能夠及時介入。之後家人公開回應同埋批評部份對涉案人之指責，同埋評價揣測行為同時，家人信中提及用時間讓大家過渡震驚同埋悲痛。
至於，報稱無業嘅涉案被告勞浚銘，將會被控謀殺罪。翻查資料，涉案疑犯勞浚銘（即併音Alex Lo Chun-ming），生年1994年，前香港武術運動員，近期疑涉及錢債遭追數。案件KCCC 1592/2022正押後審理。
王璐

王璐（1996年5月20號—），係中國內地流行樂女歌手，前女子偶像組合SNH48成員，Team HII前隊長，喺中國河南出世。 前經紀公司為上海絲芭文化傳媒有限公司。 王璐2014年7月26號於加入SNH48三期生。

2014年
王璐2014年7月26號加入SNH48三期生。喺2014年9月5號，加入SNH48 Team HII; 2014年10月24號，以公演《青春派對》正式出道緊。

2015年
2015年2月13號，王璐被任命為SNH48 Team H隊長II。 2015年3月28號，王璐隨SNH48發行春季EP《雨季之後》。 2015年4月，王璐齣縯SNH48 Team HII組隊以來嘅首支MV《懸鈴木》2015年5月15號，王璐隨SNH48推出組合第二届總選舉EP《盛夏好聲音》喺2015年7月25號，王璐參加“SNH48第二届總選舉”，未能進入前32名。 在2015年10月12號，王璐隨SNH48發行第九張EP《萬聖節之夜》。 2015年10月，王璐參加糸SNH48首屆年度風尚大賞悌的選拔，與許佳琪、戴萌、吳哲晗、曾艷芬、張語格、邱欣怡組成小分隊SNH48風尚神七（Style-7）。2015年12月26號，王璐參加SNH48第二届年度金曲大賞REQUEST TIME BEST 30演唱會。

2016年
2016年2月，王璐隨SNH48風尚神七（ Style-7 ）公布了組時尚大片。 2015年3月，王璐與莫寒、曾艷芬以應援嘉賓的身份參加國民偶像天團養成真人秀《國民美少女》的錄製。 2016年3月25號，隨SNH48發行首張原創EP《源動力》。 2015年7月30號，王璐參加“SNH48第三届總選舉”，獲得第41名。
2017年6月13號，王璐退出SNH48，其資料正式喺SNH48官網上被刪除。

退團以後
2020年9月9號，發行王璐第一支單曲《我走後》（最火抖音版）。
吳家聲

吳家聲 （英文：Ng Ka-sing，1996年—），係香港荃灣屠房嘅工人，同時係元朗棄置屍體案嘅主犯。佢俾人稱為「陳同佳2.0」。喺2022年4月，吳家聲打死咗佢女朋友葉芷清，之後喺2022年4月29日推住裝住葉芷清屍體嘅手推車時俾途人發現，隨即俾警方拘捕，並以謀殺罪同非法處理屍體罪起訴，現時仲還押緊。

生平
吳家聲最初同前女友住喺屯門福亨村嘅一間擋房，期間多次俾前女友欺負，仲話佢前女友呃佢感情，仲帶陌生男人返屋企，但吳淨係覺得兩個人只係短暫嘅聯繫。最尾兩人分手，吳家聲搬離咗福亨村。
之後，吳家聲喺荃灣屠房做嘢，喺工作期間識咗葉芷清，兩人發展成為情侶，仲喺田廈路富安花園一個單位一齊住。不過，吳家聲話自己又遇人不淑，指佢女友除咗收人錢之外，仲有吸毒嘅習慣。

命案
喺2022年4月尾，葉芷清為咗減肥，聽取吳家聲同朋友嘅建議，認為唔瞓覺可以幫助減肥，吳家聲仲喺場協助。經過幾日不眠不休之後，葉芷清突然暈咗，之後無再醒過。吳家聲同朋友用唔同嘅方法試圖叫醒佢，期間仲有人用木棍扑咗葉芷清後腦，導致佢受傷昏迷。吳家聲當時冇意識到，最尾葉芷清因救治不及而死亡。4月29日，吳家聲將屍體搬離咗單位想棄置，點知當場俾市民發現並報警。最後，吳家聲同埋另外兩男一女一齊俾警方拘捕，並以謀殺同非法處理屍體罪起訴。
何涴瀠

何涴瀠（英文：Ho Yuen Ying，2008年—），係香港嘅一名女演員。佢喺2015年出演咗電影《五個小孩的校長》，飾演角色何小雪。片中，小雪因為阿媽未能成功申請嚟香港居住，只可以跟住賣「爛銅爛鐵」嘅老豆一齊生活，過住艱難嘅日子。呢個角色令何涴瀠開始受到關注。
除咗電影，佢仲拍過萬寧廣告等其他作品。不過，之後佢逐漸淡出咗公眾視野，近年較少有佢嘅消息。
友誼萬歲

《友誼萬歲》講述一班老友聚埋一齊飲酒。
Frank C. Stanley

典型嘅新年改編
播呢啲檔案有問題？睇吓媒體幫手。
《 友誼萬歲
》（低地蘇格蘭話：Auld Lang Syne ）係蘇格蘭嘅一首傳統民歌。歌名可以解「逝去已久嘅日子」，内容叫人要珍惜舊時相識嘅老友，向佢哋乾杯。《友誼萬歲》嘅歌詞雖然係由民歌改編而成嘅，不過有一部分可能係蘇格蘭詩人伯恩斯寫嘅。按照英文世界同香港等地傳統，呢首歌會喺新年唱嚟送舊迎新；亦都有啲地方會用佢嚟做道別或者畢業禮嘅音樂。

名
《友誼萬歲》個原文歌名 Auld Lang Syne 嚟自低地蘇格蘭話，可以解「逝去已久嘅日子」，或者「時光流轉」「往日時光」。中文翻唱唔少都係用《友誼萬歲》呢個譯名，究竟出自邊位嘅手筆並唔清楚，不過首歌確實係勸人要記住老友，向佢哋乾杯嘅:1:35。因為噉，呢首歌喺中國大陸等地仲有另一個譯名叫《友誼地久天長》。另外台灣人又稱佢為《驪歌》（尤其係華文憲填詞版本），意思係「送別嘅時候唱嘅歌」，呼應返佢哋畢業禮唱呢首歌嘅習俗。

内容
首歌嘅傳統歌詞係由低地蘇格蘭話溝埋英文寫成嘅，以至唔少人就算識得講英文都唔清楚首歌講緊啲乜:0:40。唱得最多嘅第一段有幾句反問，話究竟老友同埋舊時日子係咪就要俾人遺忘呢？呢段意思係勸人要記住啲朋友，然後副歌就叫人同佢哋乾杯敬酒。後面幾段講嘅係成班老友一齊想當年，回憶童年一齊相處有幾咁開心同分開嗰陣嘅憂鬱。最後大家一齊繑手跳舞，再為逝去嘅日子再飲多杯:1:35。
頭尾兩段同副歌嘅初版歌詞:47–48
Should auld acquaintance be forgot,
And never brought to mind?
Should auld acquaintance be forgot,
And auld lang syne?

歌詞
伯恩斯
《友誼萬歲》嘅初版歌詞最早由一本叫 Scots Musical Museum 嘅低地蘇格蘭話民歌集喺1796年出版，來源標住係增減過嘅古舊詩詞。歌詞係由被譽為蘇格蘭國民詩人嘅伯恩斯提供嘅；佢望見蘇格蘭同英格蘭聯合之後當地文化被淘汰，於是決定行匀成個蘇格蘭去蒐集傳承各地嘅詩詞民謠:1:50。佢一封寫畀音樂家 George Thomson 嘅信入面係咁樣形容呢首歌嘅（當時配樂仲未係大家依家耳熟能詳呢首）：
Auld Lang Syne——首旋律實在係麻麻地；但係呢首歌呢——一首舊時日子嘅舊歌，喺我喺一位老人家唱緊嗰陣抄低之前，從來冇印刷出版過甚至冇抄過落手稿上嘅歌——可以襯得起任何旋律。
歌詞確實有一部分可以肯定係伯恩斯搜羅返嚟嘅舊詩詞嚟嘅；早喺1660年代就已經有同《友誼萬歲》差唔多標題同開頭嘅謠曲嘅記錄。出名啲嘅，有1711年收錄喺 Choice Collection of Comic and Serious Scots Poems 嘅一首 Old Long Syne，以及1724年由另一位蘇格蘭詩人 Allan Ramsay 出版嘅 Auld Lang Syne。
不過 George Thomson 喺1817年幫首歌再版嗰陣，提出咗另一個講法，話伯恩斯「唔係冇可能」只係講下笑，其實作者就係佢自己。民歌集另一位編輯 William Stenhouse 亦宣稱伯恩斯承認過五段歌詞入面得三段係口傳嘅古老詩詞，淨返兩段係佢自己寫嘅。而且伯恩斯平時為人謙虛，加上佢匿名提供嘅其他詩詞裏面都發現過有佢自己寫嘅作品，所以呢個講法並唔係冇可能。

旋律
大家家陣聽慣嘅五聲音階旋律，其實唔係《友誼萬歲》本來嘅配樂嚟。依家呢個旋律同歌詞嘅配搭最早可以喺 George Thomson 編輯嘅 Select Collection of Original Scotish Airs 入面揾到；呢本歌集1799年出版嗰陣，伯恩斯已經過咗身好幾年喇。有趣嘅係，呢首旋律喺1796年《友誼萬歲》第一次出版嗰本民歌集入面，配嘅係另一首詩嘅詞，叫 O Can Ye Labor Lea。
Audio playback is not supported in your browser. You can download the audio file.
呢首五聲音階旋律，好可能係受另一首叫 The Miller's Wedding（又叫 The Miller's Daughter） 嘅蘇格蘭舞曲啟發寫成嘅。有人提出過話《友誼萬歲》嘅旋律係由英格蘭作曲家 William Shield 作嘅，因為佢1782年寫好嘅歌劇作品 Rosina 都有一段好似嘅旋律。但其實呢個講法係錯嘅，實情只不過係佢同伯恩斯一樣受同一首舞曲啟發。

新年
蘇格蘭首府愛丁堡嘅跨年慶祝
包括英文世界國家同香港在内，全球各地唔少人都有喺元旦嗰日新年倒數完之後唱《友誼萬歲》嘅習俗，愛嚟送舊迎新。好似喺紐約嘅時代廣場，每年踏入新年嗰刻都仲會播《友誼萬歲》，呢個傳統已經維持咗成半百年咁耐:5:00。
至於蘇格蘭當地嘅大除夕（低地蘇格蘭話：Hogmanay）習俗就係要成班人一齊繑手慶祝嘅。做法係等首歌唱到最尾嗰段嗰陣，將對手擺喺心口前面繑埋，右手交畀左邊嗰個、左手交畀右邊嗰個，大家圍成一個圈。呼應返歌詞入面講嘅 "And there's a hand, my trusty fiere! And gie's a hand o' thine!"（粵譯：呢度有隻手畀你，我嘅好朋友！噉你又畀返你隻手嚟！）:1:40。

畢業
《友誼萬歲》嘅日文版《蛍の光》用咗螢火蟲呢個意象。
因著歌詞入面叫人要緬懷過去嘅日子同珍惜友誼，唔少地方嘅畢業禮都會用到《友誼萬歲》呢首歌。美國嘅大學早喺1850年代就已經喺畢業禮上用緊《友誼萬歲》；去到今時今日，日本、台灣、香港、中國大陸等地仲有唔少學校係用緊呢首歌嘅。
呢首歌喺日本叫做《蛍の光》，講嘅係莘莘學子靠住螢火蟲嘅光寒窗苦讀，最後終於都到咗離開校園嘅時候。佢早喺1881年就已經收錄咗喺日本嘅小學教材入面，可以算係日本嘅國民之歌之一。而喺台灣呢首歌又叫做《驪歌》，係畢業禮上面合唱嘅畢業歌之一。最早嘅中文版係由華文憲喺國民革命軍北伐時期填詞嘅作品，歌詞寫話「更願諸君，矢勤矢勇，指戈長白山麓，去矣男兒，切莫踟躇，矢志復興民族」。
野味

野味（粵拼：je5 mei6*2）係華人對喺野生動物度嚟嘅食材嘅叫法。某啲野生動物可能會帶有病毒；呢啲病毒可能會變種而感染人類，例如係2003年嘅沙士同2019年嘅武漢肺炎嘅病原體沙士病毒（SARS-CoV）同新型冠狀病毒（2019-nCoV）。
琶洲站

琶洲站（粵拼：paa4 zau1 zaam6；英文：Pazhou Station）係廣州地鐵8號綫嘅車站，喺2003年6月28號開通，呢個站喺海珠區新港東路同會展南二路嘅交界西邊冇幾遠嗰度，西北邊隔籬冇幾遠就係琶洲展館；南邊冇幾遠就係保利世貿中心。佢重係喺中國內地嘅春運期間，廣州地區嘅等車旅客分流入面，最緊要嘅一噠等車區。呢個站從開通到而家為止，做過以下呢啲身份：
2003年6月28號——2010年9月21號：舊2號綫嘅車站
2003年6月28號——2005年12月26號：舊2號綫嘅總站

站廳
琶洲站係分開咗南北兩個站廳（同樣喺新港東路嘅新港東站同埋磨碟沙站都係噉），兩個站廳同兩個月台都係俾條路軌隔開咗，但喺免費區定收費區，路軌下面都有條通道將兩邊連埋一齊。

月台
琶洲站嘅南站廳
琶洲站（去萬勝圍嗰邊）嘅月台
柱上啲字
呢個站有2個側式月台，喺新港東路嘅琶洲展館東南邊附近同保利世貿中心北邊之間嘅地底。
月台全景（去萬勝圍嗰邊，喺2014年9月28號影。）
另外，月台東邊有條交叉渡線響度。喺2003年6月28號嘅舊二號綫開通到2005年12月26號為止，佢成日用呢條渡線之後就返轉頭。

商舖同自助服務
而家嘅新港東站入面得1間7-Eleven嘅鋪頭畀乘客買嘢，就喺車站嘅北站廳入面。
但係新港東站入面好多自助服務設施畀乘客用，包括咗自動販賣機；重有充羊城通，交水電費同交通嘅罰錢、查地鐵嘅路線、頭尾班車同地鐵嘅安全指引，重可以畀乘客登記做廣州地鐵薈嘅會員嚟查獎分、換獎品嘅服務。下面有寫清楚呢個站係有乜鋪頭同自助服務響度：
商舖
7-Eleven

出入口
琶洲站嘅B出入口，喺2014年9月26號影。

琶洲站嘅C出入口
琶洲站嘅保利世貿中心專用出入口
琶洲站嘅D出入口，喺2014年9月26號影。

規劃
喺1988年嘅「十字綫網」規劃入面就話咗嗰時舊2號綫嘅一個站，喺新港東路嘅廣交會展館東南邊同保利世界貿易中心之間嘅位。後嚟喺1997年嘅《廣州市城市快速軌道交通線網規劃研究（最終報告）》話咗要將舊嘅二號綫一分為二，而呢個站就變咗嗰時5號綫（唔係而家嘅5號綫）嘅中途站。而曉港站到琶洲嗰橛都加入咗2號綫一期嘅工程入面，之後用咗先行貫通，重留低咗拆解嘅條件。

施工
2001年，舊嘅二號綫正式開始逳手起，工程喺2003年初搞掂。

開通
呢個站喺2003年6月28號開放，嗰時係用咗舊二號綫嘅名嚟開始營運。喺啱啱開通無耐一直到2005年12月26號嘅13點59分為止，呢個站係舊二號綫嘅東邊終點站。不過到咗2005年12月26號14:00，由於3號綫同4號綫嘅大學城專綫開通之後，萬勝圍站就開始營運，結果舊二號綫向東延長到萬勝圍站，而呢個站就取消咗之前嗌二號綫終點站嘅份。

路線一分為二
2007年6月25號，國家發改委通過咗廣州地鐵嘅2號綫同8號綫嘅延長段工程。工程喺2007年8月正式逳手，佢就係將舊嘅二號綫喺呢個站同江南西站之間嘅位拆開，分別向南、西、北三個方向延長。就喺2010年9月22號——24號，成條舊嘅二號綫停運咗嚟搞路線一分為二嘅工程。

8號綫時期（2010年9月25號之後）
喺2010年9月25號朝早，呢個站重新開放。佢而家係8號綫嘅一個中途站。

規劃
喺2008年嘅規劃方案入面話，嗰時嘅8號綫（唔冇同而家嘅8號綫搞亂）係新出嘅大環線，嗰時係話將呢個站到萬勝圍嗰橛路一分為二，變成另一條線再延長落去，但係呢份環線方案喺2010年嘅地鐵方案入面唔單止將路線一分為二嘅計劃取消咗，重變埋而家嘅11號綫嗰度。而行嘅路線方面雖然重係條環綫，但係個環就變大咗。而8號綫就恢復返而家噉行。而11號綫將會停琶洲站。

利用狀況
有大型展覽或活動時嘅琶洲站冇大型展覽或活動時嘅琶洲站
琶洲站係廣州國際會議展覽中心嘅其中一個交通配套，喺每年嘅廣州書香節都喺會展中心嘅B區度辦，不過呢個站附近冇乜住宅同商業區。所以除咗有大型展覽或其它活動響呢度辦嗰陣，就有一大堆客商同遊客成日喺呢個站上落，甚至多到井噴咁滯。但附近一冇展覽或活動，客流量就一落千丈。
另外，由於廣州火車站咁啱有條舊二號綫經呢個站，所以廣州國際會展中心重喺中國春運期間變成廣州地區嘅另一個緊要嘅異地等車區。而會展中心喺春運期間，凈係安排每日00:00—05:00開始出車嘅旅客喺呢度等車，跟住用地鐵專列方法，將旅客直接喺琶洲站或新港東站送到去廣州火車站度坐車。主要係為咗確保廣州站嘅旅客喺發送高峰嗰陣，一直控制喺每日少過11萬人次嘅安全狀態，由2014年開始因為取消咗琶洲候乘點，就唔再搞地鐵專列。
重有，喺廣州火車站廣場入面有廣州站往返會展中心方向嘅免費穿梭巴士嚟送等春運火車啲人。
另外如估撞到特殊情況或客流激增，琶洲站重會用車站臨時封閉措嚟搞客流控制。之前2009年10月1號喺廣州國際會議展覽中心隔籬嘅珠江邊搞咗中國國慶60周年嘅焰火晚會散場嗰陣，試過因為客流太多而要封站。

接駁巴士
琶洲站嘅A、B出入口可以轉向西行經過呢度嘅巴士；而C、D出入口可以轉向東行經過呢度嘅巴士。
廣州地鐵，琶洲站嘅主要接駁交通一覽
A出入口同埋B出入口
巴士站：琶洲站、琶洲大橋南站。（西行）
137：新洲總站⇆動物園南門總站
461：琶洲⇆北山總站
564：天河客運站總站⇆琶洲黃埔村總站
大學城3：大學城（體育中心）總站⇆廣東藥學院總站
B7：東圃客運站總站⇆海珠客運站總站
B7快：東圃客運站總站⇆海珠客運站總站
229：琶洲石基村（黃埔古港）總站⇆羅沖圍（松南）總站
262：新洲（新港東）總站⇆珠江帝景苑總站
C出入口同埋D出入口
巴士站：琶洲站、琶洲大橋南站。（東行）
廣州第一巴士公司：
137：動物園南門總站⇆新洲總站
461：北山總站⇆琶洲
564：琶洲黃埔村總站⇆天河客運站總站
大學城3：廣東藥學院總站⇆大學城（體育中心）總站
B7：東圃客運站總站⇆海珠客運站總站
B7快：海珠客運站總站⇆東圃客運站總站
229：羅沖圍（松南）總站⇆琶洲石基村（黃埔古港）總站
262：珠江帝景苑總站⇆新洲（新港東）總站
Π

Π係希臘字母第十六隻，大階寫做Π，細階寫做π，寫做pi，讀似派。

用途
細楷π喺數學入面，通常用嚟代表圓周率。
大楷Π喺數學入面，通常用嚟代表連乘。
習明澤

習明澤（1992年6月25號—），化名「楚晨」，小名「小木子」，中國共產黨現任中央委員會總書記習近平同歌唱家彭麗媛嘅獨生女。

生平
習明澤1992年喺福建出世，個名係阿爺習仲勳改嘅。
2006年至2008年期間，喺杭州外國語學校學法文。
2008年汶川大地震嗰陣以志願者嘅身份去四川綿竹嘅漢旺東汽小學，做咗7日參與搶救傷者、心理輔導嘅慈善義工。
2009年8月，習明澤入咗浙江大學外國語學院同聲翻譯專業。曾經有媒體根據「網上傳言」報道，習明澤喺2010年5月去咗美國哈佛大學讀本科，而且哈佛大學有一個名叫David嘅老師透露，有中國派去嘅保鏢24小時保護習明澤，美國聯邦調查局亦加派人手暗中保護。習明澤喺美國期間用假名，而且非常低調，同薄熙來個仔薄瓜瓜形成鮮明對比。習明澤唔用Facebook等外國社交網絡。
2021年5月12號，作家老燈經推特話習明澤已經結婚，老公叫盧洪峰，係個離過婚個大陸人，之前喺美國幾間領頭金融公司做過高層，後來走翻大陸自己搞生意，官方無評論消息真偽。
胡博硯

胡博硯，台灣法律學者，德國柏林洪堡大學法學博士，而家係東吳大學法律學系教授，佢會喺自由時報上面寫專欄，因而得到一啲台灣人關注。

政治立場同參與
佢曾經係時代力量成員，甚至一度計劃喺第9屆中華民國立法委員選舉代表時代力量出選新北市第八選舉區，但其後退出。去到第11屆中華民國立法委員選舉嘅時候，佢亦有支持時代力量。
喺2019年香港人爭取民主同捍衛法治嘅香港反送中運動期間，香港警察執法表現備受爭議，當中涉及暴力執法嘅指控，但國民黨不分區立委候選人游毓蘭聲稱自己喺現場考察過，話香港青年係「殺紅了眼朝死裡打的暴徒」，又反問「警察恢復香港秩序何錯之有？」，結果被唔少人批評，胡博硯喺社交媒體用粗口痛批，話國民黨唔會進步。
斑斑

斑斑（Betty Lai Siu Man，1953年9月21號—）原名黎小雯，藝名彬彬，係香港女藝人，1970年代中期開始做無綫電視主持同劇集演員，1980年代或以後並轉投亞洲電視（1983年之後就嘅拍攝射雕英雄傳期間亦會短暫做過亞洲電視為女藝員），2000年代初期息影，開始搞下之移到澳門定居，其後間中客串電影同電視演出。佢胞姊妹係森森同埋斑斑，曾經喺娛樂圈嘅時候認識。
新藝寶非常版

《新藝寶非常版》 係新藝寶喺1994年推出嘅雜錦碟。
2017年至2018年英格蘭超級足球聯賽

2017年至2018年英格蘭超級足球聯賽（2017–18 Premier League）係第26屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽會喺2017年8月12號開鑼。
由於熱刺嘅主場白鹿徑球場進行重建工程，所以熱刺今季會用溫布萊球場做臨時主場。

參加球隊
今次賽事有20隊球隊參加，其中17隊球隊有參加過2016-17賽季英超聯賽。喺2017年4月17號，白禮頓以2-1擊敗韋根，首次升到英超聯賽。2017年4月24號，紐卡素以4-1擊敗普雷斯頓，時隔1年之後再次返到英超聯賽。2017年5月29號，哈特斯菲喺升班附加賽決賽以互射十二碼4-3擊敗雷丁，成為最後一隊由英冠升入英超嘅球隊。

每輪排名
冠軍並晉級歐聯分組賽晉級歐聯分組賽晉級歐霸盃分組賽降級至英冠
本列表顯示每輪結束後各球隊嘅排名變更。
資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
2018年至2019年英格蘭超級足球聯賽

2018年至2019年英格蘭超級足球聯賽（2018–19 Premier League）係第27屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽會喺2018年8月11號開鑼。
2019年5月12號英超煞科日，曼城以4:1擊敗白禮頓，以1分之微壓過利物浦，成功衛冕冠軍。

參加球隊
今次賽事有20隊球隊參加，其中17隊球隊參加過2017-18賽季英超聯賽。喺2018年4月15號，狼隊以2-0擊敗伯明翰後，鎖定攞到英冠聯賽首兩名，時隔5年之後再次返到英超聯賽。2018年5月6號英冠煞科日，卡迪夫城以0-0賽和雷丁，攞到英冠聯賽亞軍，時隔4年之後再次返到英超聯賽。2018年5月27號，富咸喺升班附加賽決賽以1-0擊敗阿士東維拉，成為最後一隊由英冠升入英超嘅球隊。

每輪排名
冠軍並晉級歐聯分組賽晉級歐聯分組賽晉級歐霸盃分組賽降級至英冠
本列表顯示每輪結束後各球隊嘅排名變更。
資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
全面曝光

《全面曝光》 係寶麗金喺1998年推出嘅雜錦碟。
新北國王

新北國王（英文：New Taipei Kings）係中華民國新北市嘅職業籃球球會，依家打緊台灣P. LEAGUE+職業籃球聯賽。
水稻

水稻 （學名：Oryza sativa）係禾本科稻屬入面最常見嘅品種，亞洲好多地方都有種，日常生活講嘅稻米，絕大多種係指呢種植物嘅籽。
香港崇光百貨

香港崇光百貨係香港一個百貨公司集團，1985年開張，本嚟由日本崇光百貨直接經營，2000年畀華人置業同周大福收購咗。
香港崇光百貨總舖喺銅鑼灣東角大廈。2005年到2014年曾經有分舖喺尖沙嘴名店城；2014年到2023年曾經有分舖喺尖沙嘴香港喜來登酒店。
2024年已經開業啟德雙子滙1期。
啟德

呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。  想搵第二個意思嘅話，請睇啟德 (搞清楚)。
啟德而家個面貌
啟德係香港一地，響九龍東南部，九龍城東南。1920年代，生意人何啟同區德響嗰度起住宅，叫啟德濱，之後政府收地起機場，即係啟德機場，到1998年機場搬走後，政府再收地起屋。
AIRSIDE

AIRSIDE係一座喺香港九龍啟德協調道2號嘅綜合大樓，由南豐集團擁有。入面設有大型商場同甲級寫字樓。

交通
港鐵屯馬綫啟德站C出口。
曹楊新村

曹楊新村（粵拼：cou4 joeng4 san1 cyun1；簡化字：曹杨新村）係中華人民共和國上海市普陀區曹楊新村街道嘅一笪工人新村住宅區，包括曹楊一村到曹楊九村。佢位於中山北路以西、曹楊路以南，1951年起好。曹楊新村嘅曹楊一村係上海市优秀历史建筑。
切開圖解

切開圖解（粵音：cit3 hoi1 tou4 gaai1；英文：cutaway）係指一幅圖解表示件物件嘅 3D 特性之餘，仲攞走咗件物件嘅某啲部份，用意係想更有效噉顯示件物件內部嘅結構。呢種圖喺工程學或者解剖學上都會用到。
泥鯭

呢度講魚，其他意思，請睇泥鯭 (搞清楚)。
泥鯭
泥鯭（粵音：nai4 maang1；英文：Mottled spinefoot），又叫褐藍子魚，學名Siganus fuscescens，係種魚，歸入籃子魚一類，屬藍子魚科（Siganidae）。佢見於東印度洋到西太平洋。
泥鯭食得，係常見嘅食用魚，但身上鰭刺有毒。
2016年至2017年英格蘭超級足球聯賽

2016年至2017年英格蘭足球超級聯賽（2016–17 Premier League）係第25屆英格蘭超級足球聯賽賽事。英超聯賽係英格蘭最高級別嘅足球聯賽，創建於1992年。今屆英超聯賽喺2016年8月13號開始。同以往唔同嘅係，今季唔再有冠名贊助，只係用 Premier League 英格蘭超級足球聯賽，除去多年冠名贊助嘅巴克萊，今屆英超亦換咗新Logo，圖案同字型都有全新面貌。

波飛
今季每間球會嘅作客波飛價錢上限為30英鎊，以鼓勵球迷作客支持愛隊。

參加球隊
有20隊球隊參加本次賽事，其中17隊參加咗2015-16賽季英超聯賽。喺2016年5月2號，般尼以1-0擊敗昆士柏流浪之後奪得英冠聯賽冠軍，時隔1年之後再次升上2016-17賽季嘅英超聯賽。2016年5月7號，米杜士堡以1-1逼和白禮頓之後以得失球差奪得英冠聯賽亞軍，時隔7年之後再次升上英超聯賽。2016年5月28號，侯城喺英冠升班附加賽決賽以1-0擊敗錫周三，時隔1年之後再次升上2016-17賽季嘅英超聯賽。

每輪排名
冠軍並晉級歐聯分組賽晉級歐聯分組賽晉級歐聯附加賽晉級歐霸盃分組賽降級至英冠本列表顯示每輪結束後各球隊嘅排名變更。資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
啟德站

啟德站（粵拼：kai2 dak1 zaam6；英文：Kai Tak Station）係港鐵屯馬綫一個地下鐵站，2020年2月14號啟用。啟德站初時訂為屯馬綫一期南行終點站。屯馬綫喺2021年6月27號全綫貫通之後，就變做中途站。站喺啟德車站廣場地底，現時所有出口，均出去廣場。
由於沙中綫將原本大磡村舊址嘅鑽石山列車停放處改喺前紅磡貨場，所以港鐵係啟德站加設側綫停放列車。另外，根據環評報告附圖睇到，啟德站北面會有一條渡綫連接兩條軌道。

大堂
位於地下一層，原本設計有客務中心，但係投入服務之後改為智能客務中心，唔再經常有職員駐守，其中一面設有特大天氣顯示屏。乘客需要以視像對話機向位於金鐘嘅港鐵職員詢問。同時因應反修例運動引發連串針對港鐵嘅抗議同破壞，站內加設特別保護措施，其中八達通拍卡機以防火厚膠板覆蓋，智能客務中心嘅牆身改以聚碳酸酯製作。而鄰近A出口嘅大堂有展板介紹車站同屯馬綫‎資料，售票機旁亦都有吉祥物「鐵仔」嘅互動投影裝置。

月台
有一個島式月台，以橙黃色為主色調，月台牆身鋪設嘅焗漆板印有地鐵公司退休建築師區傑棠書寫嘅站名書法大字，係首批非屬於原地鐵系統而印有書法字嘅車站。而月台漆版會有同啟德機場或者飛機駕駛室有關嘅設計。

商店
車站合共有10間商店，其中香港置業有兩個舖位。其中已經開業嘅商店包括OK便利店、HKTVmall、原味家作、唐包點、爭鮮、山崎麵包、恒生銀行自動櫃員機同食家優惠店等。

出入口
設有4個出入口，其中A出口通道喺2020年4月尾起設「啟德回憶︰1925-1998」展覽，展出超過30張同啟德機場相關嘅歷史圖片同海報。而D出入口天幕有藝術品。
A - 啟晴邨
啟晴邨、晴朗商場、機電工程署總部大樓、德朗邨多層停車場、宏天廣場、九龍灣公園、啟德車站廣場、煥然壹居、啟業邨、嘉匯、啟朗苑、啟德1號（I）、麗晶花園、德朗邨、天寰、保良局何壽南小學、聖公會聖十架小學、文理書院（九龍）
B - 沐元街
沐元街、啟新道、Mikiki、越秀廣場、友邦九龍金融中心、雙子滙1期（崇光百貨/SOGO）、啟德社區會堂、東啟德遊樂場、東啟德體育館、東九龍總區總部、柏立基分科診所、景泰苑、采頤花園、譽·港灣、天主教伍華小學/中學
C -AIRSIDE
AIRSIDE、稅務中心、工業貿易大樓、譽·港灣、啟欣苑、地下商店街（仲起緊）
D - 啟德體育園
Oasis Kai Tak、龍譽、啟德1號（II）、高飛里北、高飛里南、振翅里北、尚·瑧溋、嘉峯匯、THE HENLEY、MONACO、MONACO ONE、啟德體育園、啟德體藝館、啟德零售館

車站藝術
車站有兩個藝術品，分別位於A出口行人隧道同D出口通道位置。

利用狀況
啟德鄰近啟德發展區，乘客要行15-20分鐘路程先可以去到新蒲崗。而車站周圍有幾個已經落成或仲起緊嘅項目，附近亦有公共屋邨，私人樓同學校等。所以目前用啟德站主要以附近的居民、學生以及前往工業貿易大樓、機電署大樓和同埋九龍灣商貿區北面返工人士同地盤工人。不過由於車站周圍有唔少地盤仲起緊，所以除返工放工繁忙時間外，啟德站非繁忙時間出入閘人流比較少。

車資及轉乘優惠
港鐵提供屯馬綫通車八達通車資優惠，由一期通車日（2020年2月14日）直至2022年1月1日為止，啟德站入閘或出閘，享有成人減$1及小童減$0.5優惠，啟德站亦提供綠色小巴25B轉乘優惠，乘客用成人或小童、長者等其他八達通，分別可獲扣減車費港幣1蚊同5毫。

屯馬綫一期通車日
2020年2月13號夜晚11點，已經有10幾人冒雨喺啟德站外等候通車。港鐵於2月14號早上5點20分開放其中D出口畀乘客入車站，等咗好耐嘅鐵路迷一齊衝入車站大堂，有人喺入閘機外開香檳慶祝。九龍城區議員李軒朗舉牌展示「太子站交片」標語，要求港鐵就831太子站事件交出片段釐清真相。港鐵行政總裁金澤培、總經理鄭群興及常務總監劉天成喺車站派發紀念品，包括免費車票一張、「鐵仔」散子包一個同「鐵仔」朱古力一個。特別頭班喺清晨5點45分由啟德站開出。
另一方面，因應香港當時有幾宗不滿港鐵而引發車站抗議事件，警方喺2月13號夜晚派出10架警車，有近100名警員喺站外內戒備，包括防暴警察同鐵路應變部隊。到朝早7點，仍然有幾個防暴警員喺唔同出入口駐守。而日間站內亦有警員巡邏同出入。

發現戰時炸彈
2020年7月16號，啟德站附近地盤發現戰時炸彈。為配合警方調查，啟德站暫時關閉，屯馬綫一期列車唔停啟德站，列車只維持來往鑽石山站至烏溪沙站，約每5-7分鐘一班。當日夜晚大約10點21分，鑽石山站至烏溪沙站列車服務縮減至每15分鐘一班，大圍站至烏溪沙站列車服務就維持每7.5分鐘一班。服務喺第二日朝早回復正常。

屯馬綫全綫通車
1號月台喺2021年2月16號開始用，喺屯馬綫全面通車前暫列作清客用途，列車喺呢個站完成清客程序後會以唔載客形式去紅磡站新月台。月台有職員負責提醒車上乘客落車，月台幕門上亦有貼紙提醒乘客應該去2號月台上車。（2021年2月）港鐵由2021年4月起於1號月台加設設臨時圍欄防止乘客上車區去新路段各車站，並有職員駐守月台，直至屯馬綫全線通車前為止（2021年6月）
隨著屯馬綫餘下部份工程完成，屯馬綫全綫喺2021年1月底進入最後試運階段。2月16日起，屯馬綫一期列車部份時間喺啟德站1號月台清客後駛去紅磡站新月台進行日間試車，再折返啟德站2號月台。
西鐵綫同屯馬綫一期喺屯馬綫全綫通車前一星期（6月20號）起合併運作，紅磡站新月台亦同時啟用，西鐵綫列車喺紅磡站新月台清客後，會空載形式經過新起路段，之後喺啟德站以屯馬綫一期名義重新接載乘客。
2021年6月27號起，屯馬綫全綫正式通車，啟德站自此成為中途站之一。
黃美琪

黃美琪係香港親中派嘅教育界人士，任職路德會西門英才中學副校長，並係親中派教聯會第20屆理事會嘅理事。佢亦係教聯會優秀教師網絡副主席、香港升旗隊總會新界西區幹事，同埋係香港教育大學校友會幹事。

政治立場
佢係香港親中派人士，積極推廣愛國教育，鼓勵學生加入由親中派主導嘅升旗隊，亦支持北京未經諮詢或香港人同意，強行訂立嘅《港版國安法》並且喺學校推廣相關內容。

榮譽
佢曾先後獲得教聯會嘅優秀教師選舉（關愛組）獎項，以及青協舉辦嘅「讚好校園表揚計劃」嘅「讚好老師」獎。2024年，佢喺教聯會主辦嘅十大最『美』教師選舉中獲獎。佢仲拎咗2016年藝術發展局傑出藝術老師奬 、香港教育工作者聯會2022優秀教師(國情教育組)、2024年香港教育行政學會頒發第六屆卓越教育行政人員獎。
如意坊站

如意坊站（粵拼：jyu4 ji3 fong1 zaam6；英文：Ruyifang Station）係廣州地鐵6號綫同11號綫嘅轉車站，位置喺荔灣區黃沙大道嘅多寶路對出嘅舊廣州南站入面。呢個站有兩個站廳同月台，開通時間都唔同，其中6號綫喺2013年12月28號開放；而11號綫就喺2024年12月28號開放。
佢既係成個廣州地鐵入面，最闊嘅月台車站；又係成條6號綫入面最大嘅車站。佢嘅月台有23米咁闊。

樓層
呢個站有5層樓。地面係黃沙大道、多寶路同附近建築；地下1～2樓係商業設施同設備區；地下3樓係站廳，有票務設施，客務中心同商鋪；地下4樓係11號綫月台；地下5樓係6號綫嘅月台。雖然車站冇休息室同母嬰室，但廁所喺地下四樓半。

月台
呢個站有兩個島式月台，其中6號綫喺黃沙大道西邊嘅如意坊地皮地底，11號綫喺多寶路北邊嘅地底。而11號綫喺上邊，6號綫喺下邊。
月台樓全景（喺2013年12月28號影。）月台全景图（行潯峰崗嗰邊，喺2014年9月17號影。）
另外，喺呢個站6號綫西北邊有條存車線，若果6號綫西北邊出現冬瓜豆腐嘅話，去潯峰崗啲車都會攞呢度做總站，之後喺呢條存車線返轉頭。屆時去大坦沙同金沙洲啲乘客要轉其它交通工具先至可以到，但去5號綫啲乘客要去區莊站轉先至得。

出入口
如意坊站冚唪唥嘅出入口A出入口A出入口 B出入口B出入口
呢個站一個有2個出入口，分別係A同B。

6號綫
呢個站喺1997年嘅《廣州市城市快速軌道交通線網規劃研究（最終報告）》出現咗。嗰時係方案B講嘅5號綫嘅車站，就喺之前廣州南站嘅地皮嗰度。但喺2003年嘅規劃入面話咗係6號綫嘅車站。

11號綫
到咗2008年嘅方案入面話咗有條新出嘅大環線停呢個站。而所謂呢條「大環線」，就喺後嚟喺2010年嘅方案入面話咗，佢係11號綫嘅車站。

6號綫
2006年底，車站正式開始逳手起。工程直到2011年10月15號先至搞掂。但2007年10月5號出現咗坍塌事故。

11號綫
2016年8月6號，車站正式開始搞施工招標。
2016年12月底，車站正式施工。
2018年8月11號，荔灣區人民政府準備征收喺如意坊到石圍塘一帶部份國有土地上房屋，用嚟起11號綫包括呢個站同石圍塘站、如意坊隧道同內環路凈低未搞嘅如意坊放射綫嘅附屬工程。

點解呢個站嘅6號綫月台會有23米咁長？
喺2007年10月5號03:00，嗰時呢個站喺起緊嗰陣突然有水飆咗出嚟，搞到有成300平方米嘅地面發生咗5～6米嘅坍塌事故。到咗第二日06:30，冧咗嗰部分已經用水泥填返，之後施工團隊就改咗起如意坊站嘅方案。就係將之前暗挖嘅分離島式月台改成顯挖單島式月台，不過嗰時車站嘅返轉頭隧道已經搞掂咗，而且車站最多限咗喺26米嘅線間距，所以呢個站就起咗成23米闊嘅島式月台出嚟。

開通
到咗2013年12月28號嘅6號綫開通咗之後，呢個站正式開放。

利用狀況
由於呢個站係喺舊陣時嘅廣州南站嘅地皮入面，附近冇幾遠就係西關嘅老城區，入面唔係有住宅就係有幾間學校響度喇。附近除咗荔灣湖公園嘅南門就冇咩大商場同埋旅遊地方喇。呢個站附近冇幾遠就係廣州市第一中學嘅初中部同埋幾間小學響度，一般係朝早同埋晏晝返學、中午同埋晚黑放學嘅學生仔用得比較多之外；重有附近有個冇咩人知嘅荔灣湖游水場（要行入去多寶路再轉入去荔枝灣路過尐先至搵到）同埋住喺呢個站附近啲居民用呢個站就乜人流都冇嗮喇，所以呢個站嘅客流好少。如估喺低峰期間係非常之冷清嘅。喺過咗晚黑8點半之後，呢個站就幾乎冇人喇。

文化站
如意坊站嘅柱面裝飾
呢個站係6號綫首期工程嘅其一文化站，柱面裝飾係「荔灣湖公園」。
靈光小學

靈光小學（英文：Emmanuel Primary School，簡稱EPS係香港荃灣區深井一間津貼小學，兼收男女學生。於1956年成立，由辦學團體靈光堂開辦，此校校訓為「敬神愛人」。

辨學宗旨
此校秉承基督教「敬神愛人」嘅精神，培養學生喺德、智、體、群、美、靈六育嘅均衡發展，除咗注重學生嘅學業水平及品格培養外，亦全面發掘學生嘅體藝潛質，將來貢獻社會，榮神益人。

創校歷史
靈光堂於1954年，由當時嘅立法局立法「靈光堂法團條例（1069章）」正式註冊為教會，並被承認為慈善團體。咁樣特別嘅被加入香港法例嘅教會並唔多，因為大部分香港教會，只需要有公司註冊及商業登記便可擁有法定地位。初期嘅靈光堂有不同國家嘅信徒（可以語係國際嘅團體），信徒更係多宗派嘅背景（可以話係跨宗派嘅教會），而且當時仲未有姊妹教會。第一批受洗嘅弟兄姊妹係喺1952年深井外展工作嘅果子。後來上帝動咗善工，得律敦治先生將原來嘅小山丘捐贈出來，經多方努力及籌劃之下於1955年建成現在之教會建築物，深井靈光堂正式成立，並開辦第一所私立嘅靈光小學，造福村民。饒培德牧師夫婦亦遷往深井就近嘅青龍頭居住，每月喺深井教會講道及施聖餐，同時亦繼續拓展靈光堂嘅其他事工。
此外，靈光小學曾經喺2016年被列為香港百間低於標準校舍學校。校長黃啟倫稱，校舍只有六個班房及半個球場，設施嚴重不足。學校曾五度申請大型維修，喺校舍旁空地加建視藝室，但遭教育局拒絕。
福崎

福崎（ふくさき）係日本兵庫縣一個町，人口1萬9千。
2014年至2015年英格蘭超級足球聯賽

2014年至2015年英格蘭超級足球聯賽（2014–15 Premier League）係第23屆英格蘭足球超級聯賽賽事。英超聯賽係英格蘭最高級別嘅足球聯賽，創建於1992年。呢屆聯賽嘅賽程已經喺2014年6月18號發布。今屆英超聯賽喺2014年8月16號開始，2015年5月24號完結。

參加球隊
有20隊球隊參加今次賽事，其中17隊球隊參加咗2013-14賽季英超聯賽。喺2014年4月5號，李斯特城確定將由2013年至2014年英格蘭足球冠軍聯賽直接升入2014-15賽季嘅英超聯賽，今次係呢隊隔咗10年之後再次升入英超聯賽。佢哋喺2014年4月22號擊敗保頓之後攞到英冠冠軍。般尼喺2014年4月21號擊敗韋根之後確定獲得英冠聯賽亞軍，得到直接升入英超聯賽資格。2014年5月24號，昆士柏流浪喺倫敦溫布萊球場舉行嘅2014年英冠升班附加賽以1-0擊敗打吡郡，成為最後一隊由英冠升入英超嘅球隊。呢三隊英冠球隊取代咗喺2013-14賽季英超聯賽排最尾三位嘅卡迪夫城、富咸同諾域治參加英超聯賽。

領隊同波衫
球證衫由Nike供應，EA Sports贊助。今季英超聯賽嘅新用波由Nike供應。

每輪排名
冠軍並晉級歐聯分組賽晉級歐聯分組賽晉級歐聯附加賽晉級歐霸盃分組賽降級至英冠本列表顯示每輪結束後各球隊嘅排名變更。資料來源： Premier League

對戰成績
資料來源：Premier League顏色：藍色：主隊贏咗；黃色：打和；紅色：客隊贏咗。
樸茨茅夫足球會

樸茨茅夫足球會（英文：Portsmouth F.C.）係英格蘭樸茨茅夫一間職業足球球會，依家踢緊英格蘭冠軍足球聯賽。
侯氏

侯係唐人姓氏，喺《百家姓》裏頭排第230位。
拜仁慕尼黑足球會

（德文：FC Bayern München），簡稱拜仁慕尼黑（Bayern München），係一間喺德國南部拜仁州首府慕尼黑嘅足球會，喺1900年2月27號成立，家下喺德國甲組足球聯賽比賽。係德國到歐洲最成功同埋最受歡迎嘅足球會之一。

簡介
拜仁慕尼黑攞過六次歐聯冠軍，佢喺1974－1976年間連續三次奪冠，之後喺2001、2013同埋2020年3次奪冠。
喺2013年，拜仁慕尼黑攞過德甲、足協盃、歐聯、歐超盃同世冠盃5個冠軍。
喺2020年，拜仁慕尼黑攞到德甲、德國盃、歐聯同歐超盃4個冠軍。
拜仁慕尼黑嘅現任領隊係Vincent Kompany。

球員（2024-2025賽季）
粗體字為新加盟球員（包括先借後買斷）
者為傷患球員。
國籍圖示根據國際足聯的參賽資格定義。但球員可能會持有多於一個非國際足聯定義的國籍。
名單來源：拜仁慕尼克官方網站
2024年夏季轉會窗為7月1日至9月2日

泰爾（Mathys Tel）
中鋒
 (2005-04-27) 2005年4月27號（19歲）
2022
雷恩
2,000萬歐元
紐亞、湯馬士·梅拿分別為此隊的隊長、副隊長。

出名球員
簡尼響2008年告別賽，被宣佈做拜仁慕尼黑歷史上嘅名譽隊長。呢啲係之前效力過拜仁慕尼黑嘅出名球員：
1930年代：
 海金（後衛，1928-37年）
1970年代：
 碧根鮑華（後衛，1964-77年）
 梅拿（前鋒，1964-79年）
 漢尼斯（前鋒，1970-78年）
 畢列拿（中場，1970-74年、1978-83年）
 美亞（門將，1965-80年）
 舒華真碧（後衛，1966-81年）
 羅孚（中場，1966-78年）
1980年代：
 路明尼加（前鋒，1974-84年）
 歐真泰拿（後衛，1975-91年）


2005年由超過66,000名拜仁球迷評選出來嘅「拜仁史上最佳陣容」。主教練係奧特馬·希斯菲爾德。

隊長
歷嚟嘅球隊隊長。